శ్రీనివాసన్ (సినిమా దర్శకుడు)

శ్రీనివాసన్ (1956 ఏప్రిల్ 6 - 2025 డిసెంబరు 20), ఒక భారతీయ నటుడు, స్క్రీన్ రైటర్, చిత్ర దర్శకుడు, నిర్మాత. ఆయన ప్రధానంగా మలయాళ చిత్రసీమలో పనిచేసాడు. ఆయన 225 చిత్రాల్లో నటించాడు. శ్రీనివాసన్ ఒదారుతమ్మవ ఆలారియం (1984), సన్మానస్సుల్లవర్క్కు సమాధి (1986), గాంధీనగర్ 2 వ వీధి (1986), నాడోడిక్కట్టూ (1987), పట్టానప్రవేశం (1988), వరవేల్పు (1989), తలయాన మంత్రం (1990), సందేశం (1991), మిధునం (1993), మఝాయెథం మున్పే (1995), అళకియ రావణన్ (1996), ఒరు మరావతూర్ కనవు (1998), ఉదయనను తారం (2005), కథా పరాయంపోల్ (2007), నజానన్ (2018) వంటి చిత్రాలకు స్క్రీన్ ప్లే రాసాడు. 

ఆయన సందేసం, మజాయెథం మున్పే చిత్రాలకు ఉత్తమ స్క్రీన్ ప్లేగా రెండు కేరళ రాష్ట్ర చలనచిత్ర అవార్డులతో పాటు జాతీయ చలనచిత్ర అవార్డు, రెండు దక్షిణాది ఫిల్మ్‌ఫేర్ పురస్కారాలు, ఆరు కేరళ రాష్ట్ర చలనచిత్ర పురస్కారాలతో సహా అనేక ఇతర పురస్కారాలను గెలుచుకున్నాడు. రచయితగా, నటుడిగా ఆయన తరచుగా ప్రియదర్శన్, సత్యన్ అంతికాడ్, కమల్ వంటి దర్శకులతో కలిసి పనిచేసాడు. 

చిత్రనిర్మాతగా ఆయన వడక్కునోకియంత్రం (1989), చింతావిస్తయ శ్యామళ (1998) చిత్రాలకు స్క్రిప్ట్ రాసి దర్శకత్వం వహించాడు. 29వ కేరళ రాష్ట్ర చలనచిత్ర పురస్కారాలలో వడక్కునోక్కియంత్రం ఉత్తమ చిత్రంగా కేరళ రాష్ట్ర చలనచిత్ర అవార్డు గెలుచుకోగా, ఇతర సామాజిక సమస్యలపై ఉత్తమ చిత్రంగా చింతావిష్టయ శ్యామళ జాతీయ చలనచిత్ర అవార్డును, ప్రజాదరణ పొందిన అప్పీల్, సౌందర్య విలువలతో ఉత్తమ చిత్రంగా కేరల రాష్ట్ర చలనచిత్ర అవార్డులను గెలుచుకుంది.  ఆయన నటుడు ముకేష్ తో కలిసి లూమియర్ ఫిల్మ్ కంపెనీ పతాకంపై కథా పరాయంపోల్ (2007), తట్టతిన్ మరాయతు (2012) చిత్రాలను సహ-నిర్మించాడు.

 ప్రారంభ జీవితం 
శ్రీనివాసన్ కేరళ రాష్ట్రంలో ఉత్తర మలబార్ ప్రాంతంలోని కన్నూర్ జిల్లా తలస్సేరి సమీపంలోని పట్యం గ్రామంలో జన్మించాడు. ఆయనకు ఒక సోదరి, ఇద్దరు సోదరులు ఉన్నారు.Sreenivasan  The Hindu 17 April 2005. Retrieved 1 June 2012. అతని తల్లి గృహిణి,  తండ్రి పాఠశాల ఉపాధ్యాయుడు. శ్రీనివాసన్ తన విద్యను కుతుపరంబ మిడిల్ స్కూల్, కదిరూర్ ప్రభుత్వ ఉన్నత పాఠశాలలో పూర్తి చేసాడు. మట్టనూరులోని పిఆర్ఎన్ఎస్ఎస్ కళాశాల నుండి ఆర్థికశాస్త్రంలో బ్యాచిలర్ డిగ్రీని పొందాడు. 1977లో శ్రీనివాసన్ చెన్నైలోని ఎంజీఆర్ గవర్నమెంట్ ఫిల్మ్ అండ్ టెలివిజన్ ట్రైనింగ్ ఇన్‌స్టిట్యూట్లో చదువుకున్నాడు.
 వ్యక్తిగత జీవితం 
శ్రీనివాసన్ పెద్ద కుమారుడు వినీత్ శ్రీనివాసన్ గాయకుడు, నటుడు, నిర్మాత, దర్శకుడు. ఆయన అనేక మలయాళ చిత్రాలలో నటించి, దర్శకత్వం వహించాడు. ఆయన చిన్న కుమారుడు ధ్యాన్ శ్రీనివాసన్ కూడా నటుడు, దర్శకుడు, నిర్మాత.

 మరణం 
కొచ్చి త్రిప్పునితారాలో అనారోగ్యంతో బాధపడుతూ శ్రీనివాసన్ 2025 డిసెంబరు 20న మరణించాడు. ఆయన వయసు 69 సంవత్సరాలు.

 మూలాలు 

వర్గం:మలయాళ సినిమా దర్శకులు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:1951 జననాలు
వర్గం:2025 మరణాలు